న్యూఢిల్లీ: భారత్, పాక్ మధ్య ఉద్రిక్తతలు తగ్గించేందుకు, సమస్యల పరిష్కారానికి ట్రంప్ ప్రభుత్వం మధ్యవర్తిత్వం చేసేందుకు సానుకూలమేనంటూ ఐక్యరాజ్యసమితిలో అమెరికన్ రాయబారి నిక్కీ హేలీ సూచనను భారత ప్రభుత్వం నిర్ద్వంద్వంగా తోసిపుచ్చింది. ఉగ్రవాదం, హింసాకాండకు తావులేని వాతావరణంలో భారత్-పాక్ మధ్య ద్వైపాక్షిక చర్చలు జరపాలన్న వైఖరికి భారత్ కట్టుబడి ఉందని భారత విదేశాంగ మంత్రిత్వ శాఖ ఒక ప్రకటనలో స్పష్టం చేసింది. 'పాకిస్తాన్ నుంచి ఉగ్రవాదాన్ని నిర్మూలించేందుకు అంతర్జాతీయ సమాజం, సంస్థలు ఒక అంతర్జాతీయ యంత్రాగాన్ని తీసుకువస్తుందని మేము ఆశిస్తున్నాం. ఆసియా, ఆ వెలుపల శాంతి, సుస్థిరతలకు ఉగ్రవాదమే ప్రధాన ఆందోళన కలిగించే అంశం' అని పేర్కొంది. మూడో వ్యక్తి ప్రమేయానికి తావేలేదని తెగేసి చెప్పింది.  భారత్, పాక్ మధ్య శాంతి ఒప్పందాన్ని కుదిర్చేందుకు ట్రంప్ జోక్యం చేసుకోనున్నట్లు నిక్కీ హేలీ ప్రకటన చేసిన నేపథ్యంలో భారత ప్రభుత్వం ఘాటుగా స్పందించింది.
newdhilly: bharat, pak madhya udriktatalu tagginchenduku, samasyala parishkaaraaniki trump prabhutvam madhyavartitvam chesenduku saanukuulameenantuu aikyaraajyasamitilo american rayabari nikki haeli suuchananu bhaarata prabhutvam nirdvandvamgaa tosipuchindi. ugravaadam, himsaakaandaku taavuleni vaataavaranamlo bharat-pak madhya dwaipaakshika charchalu jarapalanna vaikhariki bharat kattubadi undani bhaarata videsaanga mantritva saakha oka prakatanalo spashtam chesindi. 'pakistan nunchi ugravaadaanni nirmoolinchenduku antarjaatiiya samajam, samsthalu oka antarjaatiiya yantraagaanni teesukuvastundani memu aasistunnam. asia, aa velupala saanti, susthiratalaku ugravaadame pradhaana aandolana kaliginche amsam' ani perkondi. moodo vyakti prameyaaniki taveledani tegesi cheppindi.  bharat, pak madhya saanti oppandaanni kudirchenduku trump jokyam chesukonunnatlu nikki haeli prakatana chesina nepathyamlo bhaarata prabhutvam ghaatugaa spandinchindi.